གྱང་བརྡུང་སྣོད་ཀྱི་གྱང་གཞོང་ནི།ཐང་ཤིང་རིང་ལ་དྲ་བའི་སྡོང་བོ་དེ་མཐུག་ཚད་སོར་དོ་ཙམ་རེའི་ཤིང་ལེབ་དྲས་པ་དེ་གློ་སྦྱར་བྱས་པ་སྟེ།ཞེང་ལ་འདོམ་ཕྱེད་དང་།རིང་ཚད་འདོམ་དྲུག་བདུན་ཡན།མདོར་ན་གྱང་གཞོང་གི་ཤིང་ལེབ་མཐུག་ལ་རྒྱ་ཆེ་ཞིང་རིང་བ་གལ་ཆེ་སྟེ།ཐུང་ན་གྱང་ལ་ཕྲེད་དུ་མཐུད་མཚམས་མང་བ་དང་།རྒྱ་ཆུང་ན་སྲིད་དུ་སྤར་མཚམས་མང་བ།གྱང་གཞོང་མཐུག་པོ་རང་ཤེད་ཐུབ་པ་མ་ཡིན་ན་གྱང་ལ་སྲབ་མཐུག་དང་གཤོང་འབུར་ཤོར་ཉེན་དང་།གྱང་གཞོང་སྤར་གྲངས་མང་ན་གྱང་དཔོན་གྱིས་ཚོད་འཛིན་དཀའ་བ་སོགས་ཏེ།མདོར་ན།གྱང་གཞོང་ནི་གྱང་གི་པར་ཀོང་ལྟ་བུ་ཡིན་པས་གྱང་གཞོང་ལེགས་པ་གལ་ཆེ།